Vaskin musiikkityöryhmä Muistio

 13.3.2020

Vaski-kirjastojen musiikkityöryhmän kokous

Aika perjantai 13.3.20 klo 13 – 14.20

Paikka Turun kaupungin pääkirjasto, 3. kerros, iso neuvotteluhuone

Läsnä Kaisa Hypén Turku

 Liisa Lehtikangas Salo

 Mikko Luukko Turku

Jyrki Mäkelä Kaarina

 Rebekka Pilppula (pj.) Turku

Heli Pohjola Raisio

Sami Salonen Naantali

KÄSITELTÄVÄT ASIAT

1. **Työryhmän taustaa**

Vaski-johtoryhmä perusti 26.2.2019 työryhmän miettimään musiikin kellutusta. Työryhmään nimettiin Jyrki Mäkelä Kaarinasta, Heli Pohjola Raisiosta ja Sami Salonen Naantalista. Myöhemmin Turku nimitti ryhmään Mikko Luukon ja Salo Liisa Lehtikankaan. Vaskin yhdeksi vuoden 2020 painopisteeksi on määritelty musiikkikokoelmien yhteinen kehittäminen.

Yleisten kirjastojen neuvoston musiikkityöryhmä perustettu, seurataan sen linjauksia ja huomioidaan valtakunnallisen yhteistyön suuntaviivat Vaskien yhteistyön kehittämisessä. Työryhmän jäsenet ovat Tuomas Pelttari, pj. (Turku), Miika Miettunen (Espoo), Lea Tastula (Tampere) ja Juha Sutela (Oulu). Varastointi ja Varastokirjasto, syksyn YKN:n kokoukseen ensimmäiset tulokset.

1. **Tilannekatsaus kirjastoittain**

Raisio:

* lainaus ja hankinta vähentyneet
* tilaratkaisut edellyttävät musiikkikokoelman siirtoja varastoon
* hankinta painottuu populaarimusiikkiin, myös nuoteissa

Kaarina:

* cd-levyjen lainaus nousi vähän viime vuonna, muutama ahkera lainaaja
* hankinnat entisellä tasolla, poistoja mm. tilasyistä
* populaarimusiikkia hankitaan, taidemusiikkia vähän

Naantali:

* lainaus laskee, lainaus muutaman aktiivisen asiakkaan varassa
* määräraha lähes ennallaan;
* lainataan uutuuksia, tehdään varauksia mutta ei juuri lainata suoraan hyllystä;
* hankinta painottuu populaarimusiikkiin, samoin nuotit;
* poistotarvetta

Salo:

* hankitaan kattavasti kaikilta musiikin osa-alueilta,
* tarvoitteena tarjota monipuolinen musiikillinen maailmankuva
* määräraha pysynyt ennallaan, cd-levyjen keskihinta tippunut, joten hankinta ei juuri vähentynyt;
* musiikin lainaus noussut n. 2 % edellisvuoteen verrattuna (tammi-helmikuu),
* Salon levyjä lainataan myös muissa Vaski-kirjastoissa, näiden lainojen määrä kasvanut;
* n. 800 cd-levyä siirretty Varastokirjastoon, myös omaa varastointia, erityisesti Vaskin ainoat kappaleet (kaukolainat aina maksullisia)
* avovarastot asiakkaiden selattavissa;
* ei juuri varauksia vaan haetaan uutuushyllystä

Turku:

* lainaus vähentynyt, määräraha supistunut
* musiikkiosaston tilalliset ratkaisut edellyttävät avokokoelman supistamista: poistot ja varastointi
* kehitetään musiikkikirjastopalveluita

Yleisiä huomioita:

* vain Turku hankkii systemaattisesti LP-levyjä, Saloon satunnaisesti (jos ei saatavana muussa muodossa);
* karaoke-dvd -levyjä hankitaan eniten Saloon, tarjonta vähentynyt;
* ooppera-blu-ray -levyjen tarjonta vähentynyt
* muut Vaskit: ei juuri hankita cd-levyjä kuin satunnaisesti, paitsi Paimio, Lieto?
* nuottien lainaus lievässä kasvussa, ei kohtuuhintaista tai kattavaa sähköistä palvelua tarjolla, vrt. Spotify. Kirjastoissa paljon nuotteja, joista ei oteta uusia painoksia, ja joita ei muualta saa
1. **Kokoelmalinjat**

Yhteistyön pohjaksi tarvitaan yhteiset musiikkikokoelmien kehittämisen periaatteet ja tavoitteet.

Sovittiin, että työryhmä kokoontuu ensimmäisen kerran 20.4. alkavalla viikolla pohtimaan Vaski-kirjastojen yhteistä musiikin hankinta-, poisto- ja varastointilinjausta. Linjausten lähtökohtana on monipuolinen Vaski-kirjastojen musiikkikokoelma ja -tarjonta ja se, miten monipuolisuudesta huolehditaan yhteistyössä.

Tavoitteena on, että linjaus voitaisiin esitellä Vaski-johtoryhmän kokouksessa 20.10.2020.

Todettiin, että yksi konkreettinen musiikkitallenteiden saatavuutta parantava toimenpide voisi olla niiden laina-ajan puolittaminen 14 vuorokauteen. Tämä edellyttää muutosta käyttösääntöihin, joten päätösehdotus perusteluineen pitää esitellä Vaski-jorylle 20.10.2020.

1. **Musiikkikokoelmien kellutus**

Keskusteltiin siitä, mitä kellutuksen suunnittelussa on otettava huomioon ja millaista taustaselvityksiä se ainakin edellyttää:

* miten järjestelmä taipuu kuntarajat ylittävään kellutukseen, erityisesti jos vain osa aineistoista kelluu
* pelisäännöistä sovittava (tasapainotus, aineistopyynnöt, kasautuminen…)
* luokituksen erot isojen ja pienten kirjastojen välillä

Sovittiin, että Turussa määritellään musiikkitallenteiden kellutuksen reunaehtoja, ja niistä toimitetaan koonti työryhmälle niin, että se voi käsitellä sitä seuraavassa kokouksessaan huhtikuussa. Määrittelytyöhön osallistuvat Aki, Erja, Mikko ja Kaisa.

1. **Muut asiat**

Keskusteltiin viiveistä Kirjastopalvelun toimituksissa. On tärkeää reklamoida heti tässä sopimuskauden alussa. Kukin kirjasto vastaa omasta reklamoinnistaan.